The Line

The Line (בערבית: الخط) היא עיר חכמה בהקמה, לפי דגם העיר האנכית, הנמצאת בערב הסעודית ומהווה חלק ממטרופולין ניאום. העיר אמורה להיות ללא כבישים עם מכוניות או רחובות להולכי רגל. העיר תהיה למעשה רצועה ארוכה וצרה (רוחבה צפוי להיות כ-200 מטרים בלבד ואורכה כ-170 קילומטרים) שבתוכה יוקמו עשרות מבני מגורים, מסחר, תעסוקה ובילוי. על פי התכנון, הסעודים מצפים שהעיר תייצר קרוב לחצי מיליון מקומות עבודה חדשים ותוסיף סכום של קרוב ל-50 מיליארד דולרים לתוצר המקומי הגולמי של המדינה. העיר מתוכננת להכיל כ-9 מיליון תושבים. עבודות החפירה של הפרויקט החלו באוקטובר 2021. מועד סיום הפרויקט הסופי הוא 2045. תכנון העיר מתכוננת להיות באורך של כ-170 קילומטרים, מחופי הים האדום ועד קרוב לפאתי תבוכ. התכנון הוא שהעיר תכיל כ-9 מיליון תושבים בצפיפות של 260,000 נפש לקמ"ר. לשם השואה, בירת הפיליפינים והעיר הצפופה בעולם, מנילה היא בעלת צפיפות של 41,515 לקמ"ר. הבניינים שיוקמו בצדדי ה"קו" יהיו בגובה של כ-500 מטרים, דבר שיהפוך אותם לבניינים השלישים בגובהם במדינה, לאחר אבראג' אל-בית ומגדל ג'דה (שנמצא בבנייה). העיר צפויה לפעול כולה על אנרגיה מתחדשת והיא תורכב משלושה מפלסים: שכבה עליונה להולכי רגל, שכבה נוספת לתשתיות העיר ושכבה תחתית לתחבורה הציבורית התת-קרקעית של העיר. בינה מלאכותית תפעל בעיר כדי לייעל את העיר ולשפר את חיי התושבים בה. עלות הבנייה המשוערת של הפרויקט היא כ־100-200 מיליארדי דולר אמריקאי (400–700 מיליארד ריאל סעודי) אך קיימות הערכות שהעלויות יגיעו עד טריליון דולר. הממשלה הסעודית טוענת שהעיר תייצר כ-460,000 מקומות עבודה חדשים ותתרום כ-48 מיליארדי דולרים (180 מיליארד ריאל סעודי) לתוצר המקומי הגולמי של סעודיה עד 2030. על פי התכנון לכל התושבים תתאפשר גישה לכל המתקנים והשירותים תוך 5 דקות, בנוסף לכך, תוקם רכבת מהירה שתחבר את שני קצוות העיר בנסיעה של כ-20 דקות. צמצום והקפאת הבנייה - 2026 הפרויקט ספג קיצוצים משמעותיים עוד בשלביו המוקדמים, בין היתר עקב המלחמה עם איראן שפרצה בסוף פברואר 2026. התוכניות לשנת 2030 צומצמו מאורך של 170 קילומטרים ל-2.4 קילומטרים בלבד, ויעד התושבים צנח מ-1.5 מיליון ל-200 אלף. מומחים הסבירו כי בעקבות הצמצום נפגע ההיגיון הכלכלי של הפרויקט, שכן קשה להצדיק הקמת תשתיות עתק של מתקני התפלה, שדות תעופה ואנרגיה סולארית עבור שבריר קטן מהאוכלוסייה המתוכננת. במאי 2026 הוקפאה בנייתו של גורד השחקים האופקי לחלוטין, והוחלט כי העבודות לא יתחדשו לפחות עד אחרי שנת 2030. ההקפאה הגיעה על רקע קריסת מודל המימון מחשש לחריגות תקציב חריפות, לצד בריחת משקיעים זרים בשל חוסר יציבות והסלמה ביטחונית במרחב המפרץ. לפי פרסומים, אם וכאשר יחודשו העבודות בעתיד, הפרויקט צפוי לעבור תכנון מחדש בעלות זולה בהרבה, אשר יעלים את עיצוב מראות הענק המקוריות שלו. היסטוריה וביקורת התוכניות להקמת העיר הוכרזו ב-10 בינואר 2021 על ידי יורש העצר הסעודי, מוחמד בן סלמאן. עבודות שיטוח הקרקע להקמת "הקו" עצמו החלו באוקטובר 2021. על פי התכנון, השלב הראשון של הפרויקט אמור להיחנך ב-2030. באוקטובר 2022, צילומי מזל"ט הראו כי הבנייה ב"קו" מתבצעת ועבודות חפירה מתקיימות לכל אורך הפרויקט. עד מרץ 2023, יותר מ-4,500 כלונסאות, מנקודה זו ואילך, עבודת כלונסאות עברה לכיוון אזורים 45, 46 ו-47 הממוקמים במרינה המתכוננת בקצה המערבי של "הקו". ביקורת מרכזית על הפרויקט הייתה לגבי פינוי שבט בדואי שישב באזור "הקו" ופונה בכוח. פעילי זכויות אדם חוששים שהעיר תאופיין בהפרעות זכויות אדם בוטות בכל הקשור לפרטיות התושבים. בנוסף לכך, רבות מההכרזות המרכזיות בנגוע לפרויקט, במיוחד בתחומי האנרגיה והתחבורה, מבוססות על טכנולוגיות שאינן קיימות אפילו בצורת אב טיפוס. קישורים חיצוניים אתר האינטרנט הרשמי של The Line (באנגלית) אתר האינטרנט הרשמי של The Line (בערבית) שני רחל פומס, סמדר פרי, ענת לב-אדלר, טריליון דולר של בטון וזכוכית: העיר העתידנית של יורש העצר הסעודי, באתר ynet, 2 באוגוסט 2022 סוכנויות הידיעות‏, רוחב 200 מטר, גובה 500 מ': פרטים חדשים נחשפו על העיר הירוקה של בן סלמאן, באתר וואלה, 27 ביולי 2022 חדשות חוץ, מוחמד בן סלמן מציג את פרויקט "עיר ללא מכוניות" בעלות של 500 מיליארד דולר, באתר כלכליסט, 11 בינואר 2021 The Wall Street Journal, ‏מאחורי הקלעים של התוכנית הסעודית לבניית גורד שחקים באורך של 120 קילומטר, באתר גלובס, 28 ביולי 2022 הערות שוליים